CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 8






   din 26 ianuarie 2012

privind inventarierea bunurilor materiale ale Municipiului

Sighişoara şi ale unităţilor de sub autoritatea municipiului  pe anul 2011

 Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de inventariere a bunurilor materiale ale Municipiului Sighişoara şi ale unităţilor de sub autoritatea municipiului pe anul 2011;

Având în vedere Procesul Verbal nr. 694/11.01.2012 al comisiei de inventariere a bunurilor materiale din patrimoniul Muncipiului Sighişoara şi al unităţilor subordonate;

Având în vedere propunerile subcomisiilor de inventariere, casare şi declasare a bunurilor materiale din patrimoniul Municipiului Sighişoara şi al unităţilor de sub autoritatea municipiului;

Având în vedere prevederile Ordonanţei nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr. 246/2001;

Având în vedere prevederile Legii nr. 213/1998 privind proprietatea publică şi regimul juridic al acesteia, cu modificările şi completările ulterioare;

Având în vedere prevederile art. 858 - 865 din Legea nr. 287/2009 privind Codul civil, republicat, cu referire la proprietatea publică;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 82/1991, legea contabilităţii, republicată, cu modificările şi completările ulterioare;

Având în vedere Raportul de specialitate comun al Direcţiei Economice, Arhitectului Şef şi al Direcţiei Administrarea Patrimoniului, prin care se propune însuşirea acţiunii şi a propunerilor comisiei de inventariere şi ale subcomisiilor de inventariere, casare, declasare şi scoatere din inventar a bunurilor materiale (mijloace fixe şi obiecte de inventar);

Având în vedere avizele favorabile ale tuturor comisiilor pe domenii de specialitate;

În baza art. 36 alin. (2) lit. ”c”, alin. (9), art. 45 (3) şi art. 115 (1) lit. ”b” din Legea nr. 215/2001, legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Municipiul Sighişoara, prin Consiliul local, ia act şi îşi însuşeşte constatările comisiei de inventariere şi ale subcomisiilor de inventariere, casare, declasare şi scoatere din inventar a bunurilor materiale (mijloace fixe şi obiecte de inventar), conform anexei – dosarul de inventar pe anul 2011 - care face parte integrantă din prezenta.

Art.2. Primarul municipiului, Direcţia Economică, Direcţia Administrarea Patrimoniului şi conducerea unităţilor de sub autoritatea municipiului se încredinţează cu îndeplinirea formalităţilor. 






                        

                                                        









PRESEDINTE DE SEDINTA, 






Savu Sorin-Virgil









Contrasemneaza:






             


p.Secretarul municipiului,










Cristina Bîrsan
(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Direcţia economică;

1 ex. Arhitect şef

10 ex.CB/FM

